نسلی شاہ سلطان (دختر شہزادہ عبد القادر)

صفود نسلی شاہ سلطان (25 دسمبر 1925ء - 30 مئی 2014ء)، جسے کوچک نسلی شاہ سلطان کے نام سے بھی جانا جاتا ہے، ایک عثمانی شہزادی تھی، جو سلطان عبدالحمید ثانی کے بیٹے شہزادے محمد عبدالقادر کی بیٹی تھی۔

ابتدائی زندگی 
نسلی شاہ سلطان، سلطنت عثمانیہ کے تحلیل ہونے کے تین سال بعد 25 دسمبر 1925ء کو ہنگری کے شہر بوداپست میں پیدا ہوئے۔ اس کے والد شہزادے محمد عبدالقادر تھے، جو عبدالحمید ثانی اور بیدار قادین کے بیٹے تھے۔  اس کی والدہ فاطمہ  خانم تھیں، جو سلطنت عثمانیہ کے کرنل مجید  بے کی بیٹی تھیں۔  وہ اپنے باپ کی پانچویں اولاد اور دوسری بیٹی تھی، اور اپنی ماں کی دوسری بیٹی تھی، اس کی ایک بہن بیدار  سلطان تھی، جو اس سے ایک سال بڑی تھی۔

شادیاں 
نسلی شاہ سلطان قاہرہ چلی گئیں، جہاں اس نے 1953ء میں اونی رِدا  بے سے شادی کی۔ جوڑے کا پہلا بچہ صالح رِدا  1954ء میں پیدا ہوا، اس کے بعد عمر رِدا  1957 ءمیں پیدا ہوا۔  بعد ازاں دونوں استنبول چلے گئے جہاں 1969ء میں ان کی طلاق ہو گئی  اس کے بعد اس نے محمد شفیق  ضیاء (پیدائش 1894ء)،  ترک قبرصی نسل کے ایک امریکی شہری،   ولی عہد شہزادے یوسف عزالدین کی بیٹی شکریہ سلطان (مرحومہ)  کے خاوند، سے شادی کی۔  محمد شفیق ضیاء  کی 1980ء میں وفات کے بعد نسلی شاہ سلطان بیوہ  ہوگئیں۔ 

2 اپریل 2000ء کو، اس نے شہزادے محمد ضیاالدین کی بیٹی ، مہرِ ماہ سلطان کے جنازے میں شرکت کی۔  2 اپریل 2012ء کو، انہوں نے اور ان کے صاحبزادوں  نے شہزادہ عمر فاروق اور صبیحہ سلطان کی بیٹی نسلی شاہ سلطان کے جنازے میں شرکت کی۔ 

نسلی شاہ سلطان کا انتقال 30 مئی 2014 ءکو مرمرہ ٹریننگ اینڈ ریسرچ ہسپتال، استنبول میں 88 سال کی عمر میں ہوا۔ وہ شہزادے محمد عبدالقادر کی آخری زندہ بچ جانے والی اولاد اور عبدالحمید کی آخری زندہ بچ جانے والی پوتی تھی۔ اس کے جنازے میں اس کے رشتہ داروں اور عثمانی خاندان کے افراد نے شرکت کی۔ انہیں  اپنی والدہ فاطمہ  خانم  کے ساتھ قرہ جہ  احمد قبرستان میں دفن کیا گیا۔

اولاد 
انوی رِدا  بے کے ساتھ، نسلی شاہ کے دو بیٹے تھے۔

 صالح رِدا (پیدائش 1954ء قاہرہ، مصر)؛ 
 عمر رِدا (پیدائش 1959ء قاہرہ، مصر)، نے 27 جولائی 1995ء کو سوئس ہوٹل، استنبول میں  جیلان  فتحیہ  رِدا  (née Palay، پیدائش 1971) سے  شادی کی۔  اور ان کی دو صاحبزادیاں  تھیں۔
 میزیت دِلارا رِدا  (پیدائش 1998)؛ 
 نسلی شاہ رِدا  (پیدائش 2000)؛

حوالہ جات 

بیسویں صدی کی عثمانی خواتین
بیسویں صدی کا عثمانی خانوادئہ شاہی
عثمانی سلاطین کی بیٹیاں
استنبول کی شخصیات
2014ء کی وفیات
1925ء کی پیدائشیں
یوکرائنی نژاد عثمانی شخصیات
بیسویں صدی کی عثمانی سلاطین کی بیٹیاں
Short description is different from Wikidata